
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1048 


28 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή του έργου «Βελτίωση γεωμετρικών χαρακτη¬ 
ριστικών και βατότητας οδικού άξονα Γαζώρου - 
Θολού - Ν. Πέτρας - Δραβίσκου και κατασκευή γέ¬ 
φυρας Αγγίτη, από Χ.Θ. Ο-ι-0.00 έως Χ.Θ. 1-1-419.97 1 
Έγκριση τοπικού ρυμοτομικού σχεδίου σε εκτός σχε¬ 
δίου περιοχή του Δήμου Σερρών (Ν. Σερρών), για 
τον καθορισμό χώρου αθλητικών εγκαταστάσεων, 
καθορισμός όρων και περιορισμών δόμησης αυτού 


και έγκριση κατά παρέκκλιση ύψους. 2 

Χαρακτηρισμός ως διατηρητέων επτά (7) κτιρίων που 
βρίσκονται εντός των ορίων οικισμού Ν. Ερινέου 
του Δήμου Ερινεού (Ν. Αχάίας) και καθορισμός ει¬ 
δικών όρων και περιορισμών δόμησης αυτού. 3 

Κίνηση της διαδικασίας σύνταξης μελέτης Σχεδίου 
Χωρικής και Οικιστικής Οργάνωσης Ανοικτής Πό¬ 
λης Δήμου Ευρυμενών Ν. Ιωαννίνων. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην 3569/10.12.2001 απάφα- 
ση του Γενικού Γραμματέα Περιφέρειας Αττικής.. 5 


ΑΠΟΦΑΣΕΙΣ 

Αριθ. 1377/Ρ.438 (1) 

Αναγκαστική απαλλοτρίωση ακινήτων για την κατασκευή 
του έργου «Βελτίωση γεωμετρικών χαρακτηριστικών 
και βατότητας οδικού άξονα Γαζώρου - Θολού - Ν. Πέ¬ 
τρας - Δραβίσκου και κατασκευή γέφυρας Αγγίτη, από 
Χ.Θ. 0-^0.00 έως Χ.Θ. 1 -Κ419.97. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2882/2.2.2001 «Κώδικας αναγκα¬ 
στικών Απαλλοτριώσεων Ακινήτων». 

2. Τις διατάξεις του άρθρου 23 του Δ/τος 25.11.1929 
«περί κωδικοποίησης των κειμένων διατάξεων για κατα¬ 
σκευή και συντήρηση οδών». 


3. Τις διατάξεις του άρθρου 1 του Ν. 653/77 «περί υπο- 
χρεώσεως των παροδίων ιδιοκτητών για την διάνοιξη Ε¬ 
θνικών οδών κ.λπ.» όπως συμπληρώθηκαν με τις παρ. 9 
και 10 του άρθρου 62 του Ν. 947/79 και την παρ. 4 του άρ¬ 
θρου 9 του Ν. 960/79, για την εκτέλεση των οποίων εκδό- 
θηκε το Π.Δ. 929/78 καθώς και τις διατάξεις του Ν. 
1349/83. 

4. Την οικ. 4820/18.9.2002 (ΦΕΚ 879/9.10.2002/τ.Δ') α¬ 
πόφαση του Γενικού Γραμματέα Κεντρικής Μακεδονίας 
εφαρμογήςτου άρθρου 1 του 653/77 «περί υποχρεώσεως 
των παροδίων ιδιοκτητών για την διάνοιξη Εθνικών οδών 
κ.λπ.». 

5. Την 3546/1684/21.8.1998 απόφαση του Γενικού 
Γ ραμματέα Κεντρικής Μακεδονίας για έγκριση περιβαλ¬ 
λοντικών όρων. 

6. Την 2991/14.11.2000 Απόφαση της Δ/νσης Τεχνικών 
Υπηρεσιών Νομαρχιακής Αυτοδιοίκησης Σερρών έγκρι¬ 
σης του Κτηματολογίου. 

7. Την 1916 οικ./23.8.2002 βεβαίωση του Νομάρχη Σερ¬ 
ρών για το μέγεθος της δαπάνης και τον τράπο κάλυψής 
της, για την απαλλοτρίωση του θέματος, σύμφωνα με τις 
δ/ξειςτης παρ. Ιγτου άρθρου 1 του Ν. 2985/2002, απο¬ 
φασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του έργου «Βελτίωση γεωμετρικών χαρακτηριστι¬ 
κών και βατότητας οδικού άξονα Γαζώρου - Θολού - Ν. 
Πέτρας - Δραβίσκου και κατασκευή γέφυρας Αγγίτη από 
Χ.Θ. 0-1-0.00 έως Χ.Θ. 1 -^419.97» έκτασης συνολικού εμ- 
βαδού 24.657 τ.μ., που βρίσκεται στο νομό Σερρών και ει- 
κονίζεται με κλίμακα 1:1000, στο από Νοέμβριο του 2000 
και με αριθμό εγκριτικής απόφασης 2991/14.11.2000, 
κτηματολογικό διάγραμμα και τον αντίστοιχο κτηματολο- 
γικά πίνακα της Δ/νσης Τεχνικών Υπηρεσιών της Νομαρ¬ 
χιακής Αυτοδιοίκησης Σερρών, τα οποία έχει συντάξει ο 
Δημήτριος Κασίμης, τοπογράφος Μηχ/κάς και έχει θεω¬ 
ρήσει ο Δ/ντής της Δ.Τ.Υ. Νομ. Αυτ. Σερρών Καραλής Χρί¬ 
στος, τοπογράφος μηχανικάς σας 14.11.2000. 

Στην έκταση που απαλλοτριώνεται προβάλλουν δικαιώ¬ 
ματα κυριάτητας οι: 1) Οικονομίδης Γεώργιος του Θεο¬ 
δώρου, 2) Θικονομίδης Ανδρέας του Θεοδώρου, 3) Πα- 
πουτσάγλου Αναστάσιος του Γαβριήλ, 4) Θικονομίδης 
Στέργιοςτου Θεοδώρου κ.λπ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται άτι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνες του Δημοσίου κοα των παροδίων ιδιοκτητών, 
που ωφελούνται κατά τις διατάξεις του άρθρου 1 του Ν. 
653/77 και του εκτελεστικού του Π. Δ/τος 929/78, όπως 
συμπληρώθηκαν με τις παρ. 9 και 10 του άρθρου 62 του 
Ν. 947/79, την παρ. 4 του άρθρου 9του Ν. 960/79 και το Ν. 
2052/92 και θα βαρύνει πιστώσεις του ΓΠΕΠ Κ.Μ. και τη 
ΣΑΝΑ 0433 και έχει ενταχθεί στο Περιφερειακό Επιχειρη¬ 
σιακό Πρόγραμμα Κεντρικής Μακεδονίας 2000 - 2006, 
συγκεκριμένα με κωδικό ΟΠΣ 69541 και με δαπάνη 11.700 
Ευρώ. 

Η απόφαση αοτή να δημοσιευθεί στην Εφημερίδα της 
Κυβερνήσεως. 

Σέρρες, 13 Νοεμβρίου 2002 
Ο Γενικός Γραμματέας Περιφέρειας 
ΜΑΙΑΣ ΛΙΑΚΟΠΟΥΛΟΣ 
-♦- 

Αριθ. 23654 (2) 

Έγκριση τοπικού ρυμοτομικού σχεδίου σε εκτός σχεδίου 
περιοχή του Δήμου Σερρών (Ν. Σερρών), για τον κα¬ 
θορισμό χώρου αθλητικών εγκαταστάσεων, καθορι¬ 
σμός όρων και περιορισμών δόμησης αυτού και έγκρι¬ 
ση κατά παρέκκλιση ύψους. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249 και 
250 του από 14.7.1999 Π.Δ/τος «Κώδικας Βασικής Πολε- 
οδομικής Νομοθεσίας» (Δ' 580), όπως τα άρθρα 248, 249 
και 250 τροποποιήθηκαν με τα άρθρα 5, 6 και 7 αντίστοι¬ 
χα του Ν. 2831 /2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις της παρ. 16 (εδαψ. α και γ) του άρθρου 
27 και της παρ. Δ2 του άρθρου 29 του Ν. 2831/2000 (Α' 
140). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 


4. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υ¬ 
φυπουργούς Περιβάλλοντος, Χωροταξίας και Δημοσίων 
Έργων» (Β' 1484). 

5. Το 837/20.3.2002 έγγραφο του Δασαρχείου Σερρών. 

6. Το 542/12.3.2002 έγγραφο της 12ης Εφορείας Βυζα¬ 
ντινών Αρχαιοτήτων του Υπουργείου Πολιτισμού. 

7. Την 106/2002 απόφαση του δημοτικού συμβουλίου 
Σερρών. 

8. Την από 19.7.2002 εισήγηση της Δ/νσης Πολεοδομι- 
κού Σχεδιασμού, από την οποία προκύπτει ότι η παρέκ¬ 
κλιση επιβάλλεται για λειτουργικούς λόγους. 

9. Την 223/2002 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεταιτοπικό ρυμοτομικό σχέδιο σε εκτός σχεδί¬ 
ου περιοχή του δήμου Σερρών (Ν. Σερρών), για τον καθο¬ 
ρισμό χώρου αθλητικών εγκαταστάσεων, όπως ο χώρος 
φαίνεται με στοιχεία ΑΒΓΔΕΖΗΘΙΚΛΜΑ στο σχετικό 
πρωτότυπο διάγραμμα σε κλίμακα 1:2000, που θεωρήθη¬ 
κε από τον Προϊστάμενο της Διεύθυνσης Τοπογραφικών 
Εφαρμογών με την 23654/2002 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: είκοσι τοις εκατό (20%) 
της επιψανείας του. 

β. Συντελεστής δόμησης: δύο δέκατα (0,2). 

γ. Μέγιστο επιτρεπόμενο ύψος των κτιρίων: δέκα οκτώ 
μέτρα (18,00) συμπεριλαμβανομένης και της στέγης. Το 
ύψος των πυλώνων καθορίζεται σύμφωνα με τη φωτοτε- 
χνική μελέτη. 

δ. Αποστάσειςτων κτιρίων από τα όρια του γηπέδου: δέ¬ 
κα πέντε μέτρα (15,00). 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 25171 (3) 

Χαρακτηρισμός ως διατηρητέων επτά (7) κτιρίων που βρί¬ 
σκονται εντός των ορίων οικισμού Ν. Ερινέου του Δή¬ 
μου Ερινεού (Ν. Αχάίας) και καθορισμός ειδικών όρων 
και περιορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2του άρθρου ΙΙΟτου Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14.7.1999 -Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 “Γενικός Οικοδομικός Κανονισμός” και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. ΤηνΥ6/31.10.2001 απόφαση του Πρωθυπουργού και 
της Υπου ργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους Υ¬ 
φυπουργούς Περιβάλλοντος, Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 1.8.2002 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 1.8.2002 σύμφωνη γνώμη των φερομένων ως 
ιδιοκτητών Γεωργίου Δαβίλλα και Βασιλικής Χριστούλη - 
Δαβίλλα. 

7. Τσ γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρσς τσυ 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα ετπά (7) κτίρια που 
βρίσκονται εντός των ορίων οικισμού Ν. Ερινέου του Δή¬ 
μου Ερινεού (Ν. Αχάίας), φεράμενα ως ιδιοκτησία Γεωρ¬ 
γίου Δαβίλλα και Βασιλικής Χριστούλη - Δαβίλλα, όπως 
φαίνονται με μαύρη σκιαγράφιση και με στοιχεία 1,2,3,4, 
5, 6 και 7 στο σχετικό πρωτότυπο τοπογραφικό διάγραμ¬ 


μα σε κλίμακα 1:5000, που θεωρήθηκε από τον Προ'ίστά- 
μενο της Διεύθυνσης Τυπογραφικών Εφαρμογών με την 
25171/2002 πράξη του και που αντίτυπά του σε φωτοσμί¬ 
κρυνση δημσσιεύεται με την παρσύσα απόφαση. 

2. Ως διατηρητέα χαρακτηρίζονται τα αρχικά εκάστοτε 
κτίρια καθώς και οι εναρμονιζόμενες με αυτά μεταγενέ¬ 
στερες προσθήκες, όχι όμως και τα κάθε είδους υπάρχο¬ 
ντα προσκτίσματα, που αλλοιώνουν τη μορφή τους. 

Ο καθορισμός των προσκτισμάτων και σι επεμβάσεις 
που πρέπει να γίνουν σε αυτά πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(Ε.Π.Α.Ε.). 

3. Στα χαρακτηριζόμενα ως διατηρητέα κτίρια α¬ 
παγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών ή διακοσμητικών στοιχεί- 
ωντους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των διατηρητέων κτιρίων εφόσον δεν αλλοιώνεται ο 
γενικός αρχιτεκτονικός χαρακτήρας τους και δεν θίγο¬ 
νται τα διατηρητέα στοιχεία τους. 

5. α. Δεν επιτρέπεται η τοποθέτηση φωτεινών επιγρα¬ 
φών ή διαφημίσεων στα χαρακτηριζόμενα ως διατηρητέα 
κτίρια. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τυχόν χρήση των χώρων 
των κτιρίων. 

β. Κατ’ εξαίρεση επιτρέπεται η τοπσθέτηση φωτεινών ε¬ 
πιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργα¬ 
σιών τους. Οι φωτεινές επιγραφές στα ισόγεια των κατα¬ 
στημάτων πρέπει να έχουν χρώμα λευκό ή κίτρινο, σταθε¬ 
ρό και συνεχές και αποτελούνται από μεμονωμένα στοι¬ 
χεία, γράμματα, αριθμούς έστω και αν τοποθετούνται 
στις προθήκες. 

6. Για οποιαδήποτε οικοδομική εργασία στο εξωτερικό 
και εσωτερικό των διατηρητέων κτιρίων και στον χώρο 
που τα περιβάλλει καθώς και για την τοποθέτηση επιγρα¬ 
φών απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη 
δημσσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αρίθ. 3707 (4) 

Κίνηση της διαδικασίας σύνταξης μελέτης Σχεδίου Χωρι¬ 
κής και Οικιστικής Οργάνωσης Ανοικτής Πόλης Δήμου 
Ευρυμενών Ν. Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του Ν. 2503/97 (ΦΕΚ 107/Α/30.5.1997) 

«Διοίκηση, οργάνωση, στελέχωσητης Περιφέρειας.». 

2. Τις διατάξεις του Ν. 1337/83, (ΦΕΚ 33/Α/14.3.1983), 
«Επέκταση πολεοδομικών σχεδίων, οικιστική ανάπτυξη 
και σχετικές ρυθμίσεις» και ειδικότερα το άρθρο 3, παρ. 1 
αυτού. 

3. Τις διατάξεις του Ν. 2508/1997 (ΦΕΚ 124Α) «Βιώσιμη 
οικιστική ανάπτυξη...», όπως τροποποιήθηκε και ειδικότε¬ 
ρα το άρθρο 5 αυτού. 


4. Το 2712/07.10.2002 έγγραφο του Δήμου Ευρυμενών 
Ν. Ιωαννίνων, αποφασίζουμε: 

Την κίνηση της διαδικασίας σύνταξης μελέτης ΣΧΟΟΑΠ 
του Δήμου Ευρυμενών Ν. Ιωαννίνων εντός περιοχής που 
περιλαμβάνει όλη την έκταση του Δήμου όπως φαίνεται 
στο θεωρημένο αρμοδίως διάγραμμα κλ.: 1:250.000. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Με τις κανονιστικές διατάξεις της απόφασης αυτής δεν 
προκαλείται δαπάνη σε βάρος του Δημοσίου κατά τις δια- 
τάξειςτου άρθρου 29του Ν. 2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Οκτωβρίου 2002 

Ο Γενικός Γραμματέας Περιφέρειας 
ΠΑΥΑΟΣ ΠΑΠΑΔΟΠΟΥΛΟΣ 

ΔΗΜΟΣ Ευρυμενών 



^*^^ΓίΐΑΓΑΐ^θΙΑΐ; 
ΥΠΟΜΝΗΜΑ 

/V Όρια Δήμων 
ΗΗ Δήμος Ευρυμενών 

Κλίμακα 1:250.000 


βθ··ν)Κ0 τνΟΟί’ΡΑΦ^ΐδ ' \ 
Γ\ο τεχν/ίκουο ^ονοι'^” στο α<€.όίάνρα^ι^ο ϊ 

ένινε σμίχρυνοΓι Αοτό ·ιοο..·.,.ό I 


ιίερίΦΕκεΐΛ 

.^ΝΙΚΗ ΔΙΕΥΘΥΝΕΙ ί]1Ενί(17£^^> 

ν^ΝΙ^^ρίΜβΑΛΛΟΝΤΟΓ ωΧΩΡΟΤ Α^ 

Πορ^:ιηίας αΊτοΪΔ 

:ορΑ:Γμ. 

1 (ι> Αν V ινα .. 23 ί.:.ΐΡ.:..·?ο ωΛ 
Μ.ϊΐ.Γ. Γ. * » I ^ 

Η Δ/νιρια %^ί·ϊίχ 

Α,ί 

■ί-' 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 1127/Τ.Δ/31.12.2001 που δημοσιεύθηκε η 
3569/10.12.2001 απόφαση του του Γενικού Γραμματέα 


Περιφέρειας Αττικής, επιφέρεταιη πιο κάτω διόρθωση: ό- 
πσυ στην ανωτέρω απόφαση αναγράφεται «Κοινότ. Πο- 
λυδενδρίου» διορθώνεται σε «Κοινότ. Αφιδνών». 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


